

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

 ตามหนังสือกรมส่งเสริมการปกครองท้องถิ่น ที่ มท 0816.3/ว 408 ลงวันที่ 1 มีนาคม 2564 แจ้งกำหนดดำเนินการโครงการพัฒนาผู้ประกอบวิชาชีพครู : กลุ่มสาระการเรียนรู้วิทยาศาสตร์ และเทคโนโลยี/คณิตศาสตร์ เพื่อพัฒนาการจัดการเรียนรู้วิทยาการคำนวณ สร้างสรรค์นวัตกรรมและพัฒนาสมรรถนะครูยุคใหม่ ประจำปีงบประมาณ พ.ศ. 2564 (รหัสหลักสูตร 640303 - 64) เพื่อให้ผู้ประกอบวิชาชีพครูได้เพิ่มพูนความรู้ และเป็นการพัฒนาตนเองอย่างต่อเนื่อง โดยกำหนดจัดอบรมเป็นระหว่างวันที่ 19 มีนาคม - 9 พฤษภาคม 2564
ณ โรงแรมอเล็กซานเดอร์ ถนนรามคำแหง แขวงหัวหมาก เขตบางกะปิ กรุงเทพมหานคร โดยได้ดำเนินโครงการไปแล้ว จำนวน 3 รุ่น นั้น

 เพื่อให้การดำเนินโครงการเป็นไปด้วยความเรียบร้อย และบรรลุวัตถุประสงค์ จึงขอความร่วมมือจังหวัดดำเนินการ ดังนี้

 1. แจ้งรายชื่อผู้เข้ารับการอบรม ในรุ่นที่ 4 ระหว่างวันที่ 19 - 22 เมษายน 2564 เพื่อให้องค์กรปกครองส่วนท้องถิ่นพิจารณาอนุญาตให้บุคลากรในสังกัด เข้ารับการฝึกอบรมตามกำหนดวัน เวลา และสถานที่ดังกล่าว

 2. ประชาสัมพันธ์ให้องค์กรปกครองส่วนท้องถิ่นที่มีสถานศึกษาในสังกัด พิจารณาคัดเลือกครูกลุ่มสาระการเรียนรู้วิทยาศาสตร์และเทคโนโลยี และกลุ่มสาระการเรียนรู้คณิตศาสตร์ หรือครูที่รับผิดชอบ
การสอนวิชาคอมพิวเตอร์ ระดับประถมศึกษา เข้ารับการอบรมโดยสามารถลงทะเบียนอบรมได้ถึงวันที่
16 เมษายน 2564

 3. แจ้งให้ผู้เข้ารับการฝึกอบรมนำโน้ตบุ๊กคอมพิวเตอร์ มาเพื่อใช้ประกอบการฝึกปฏิบัติกิจกรรมกลุ่มในวันฝึกอบรมดังกล่าวด้วย

 กรมส่งเสริมการปกครองท้องถิ่น

 เมษายน 2564

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร ๐-๒๒๔๑-๙๐๒๑-๓ ต่อ 218

ผู้ประสานงาน : 1. นางนิภาวัลย์ เพ็ชร์ผึ้ง โทร. 081-925-0316

 ๒. นางสาวสุกัญญา ประสงค์ศรี 097-265-5326